title: Peduco
text: Un peduco (u por un regular en a forma plural, peducos, d'o latín *pedūcu), ye o nombre que recibe un tipo de calcetín curto feito de lana u de punto, utilizau por a chent, como pieza d'abrigo ta no tener fredor en os pietz en o leito u adintro de casa.
  
  Peducos de ninón
  
  Actualment, tamién s'usa o termín ta un tipo de calcero sin de suela ta os ninons, en forma de boteta, que se teixiba a man en punto y que feba parti d'o ixovar reuníu mientres o periodo de l'embarazo.
  
  O feito de que no aparezcan referencias literarias, -con o significau de "peducos de ninón"-  anteriors a la segunda metat d'o sieglo XIX, fan suposar que iste uso, d'o termín peduco, siga relativament recient. Dillá de l'analisi lingüistico y ya en o plan etnografico-historico, a propia indumentaria d'os ninons, totalment faixaus mientres os primers meses, fan poco probable pensar en a existencia d'ista pieza de calcero infantil antis d'o debantdito periodo (meyaus d'o sieglo XIX), quan a vestimenta d'os ninons desenvolica una variedat reforzada por diversos cambeos tecnolochicos y socials.
  
  Atros usos 
  Iste termín s'emplega asinas mesmo ta o calcero antiseptico d'un solo uso emplegau en os equipos quirurchicos y en os controls de seguridat en aeropuertos. Por extensión puet emplegar-se ta denominar calzaus d'os animals de companyía y, en o contexto esportivo, como un calcetín especial de ciclismo.
  
  Referencias
  
  Vinclos externos 
  
  Calcero